als_Latn dik_Latn ron_Latn
Policia e Shtetit e cilësoi si të pavërtetë lajmin se Drejtori i Përgjithshëm Artan Didi ka lëshuar një raport për vrasjen e Artan Santos ku kritikon uniformat blu. “Lidhur me lajmin e publikuar në disa media, për një raport të lëshuar nga Drejtori i Përgjithshëm i Policisë së Shtetit për strukturat e policisë në lidhje me ecurine e hetimeve për zbardhjen e vrasjes së biznesmenit Artan Santo, Policia e Shtetit sqaron se nuk ka asnjë fakt të vërtetë. Policia e Shtetit thekson se nuk ka asnjë raport nga Drejtori i Përgjithshëm për strukturat vartëse në lidhje me këtë çështje. Nga ana tjetër gjejmë rastin të informojmë opinionin publik se hetimet për vrasjen e biznesmenit Santo janë duke u zhvilluar me intensitet në bashkëpunim të ngushtë me Prokurorinë për zbardhjen e ngjarjes dhe vënien para ligjit të autorëve të saj”, nenvizon deklarata.
als_Latn